tartuNLP/wikipedia-smugri-20251201 huggingface dataset:
Helle Degn

Helle Degn (s. 20. lokakuuta 1946 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1971–1975 ja 1977–2000 sekä toiminut Tanskan kehitysapuministerinä vuosina 1993–1994. Koulutukseltaan hän on opettaja.
Manuel dos Santos

Manuel dos Santos Júnior (s. 22. helmikuuta 1939 Guararapes) on brasilialainen kilpauransa päättänyt uimari ja olympiamitalisti.
Dos Santos voitti 100 metrin vapaauinnissa olympiapronssia Roomassa 1960. Hän piti saman matkan maailmanennätystä 53,6 sekuntia hallussaan syyskuusta 1961 lokakuuhun 1964.
Lyanco

Lyanco Evangelista Silveira Neves Vojnovic (s. 1. helmikuuta 1997 Vitória), pelaajanimeltään Lyanco, on brasilialainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Southamptonia.
Lyanco edusti kotimaansa juniorisarjoissa Botafogoa ja São Pauloa, joista jälkimmäisen edustusjoukkueeseen hän nousi kesällä 2015. Hän siirtyi Italiaan kesällä 2017 ja edusti siellä Torinoa sekä alkuvuoden 2019 lainasopimuksella Bolognaa. Hän pelasi neljän kauden aikana Serie A:ssa 59 ottelua ja teki niissä yhden maalin, toukokuussa 2019 Bolognan kotiottelussa Parmaa vastaan. Lokakuussa 2020 hän teki Italian cupissa maalin Torinon kotiottelussa Lecceä vastaan. Lyanco siirtyi englantilaisseura Southamptoniin elokuussa 2021. Hän pelasi kaudella 2021–2022 Englannin Valioliigassa 15 ottelua, joista yhdeksän ottelua avauskokoonpanossa. Seuraavalla kaudella hän pelasi 21 valioliigaottelua ja teki toukokuussa maalin Nottinghamia vastaan.
Lyanco pelasi neljä ottelua Serbian alle 19-vuotiaiden maajoukkueessa. Brasilian alle 20-vuotiaiden maajoukkueessa hän pelasi yhdeksän ottelua ja alle 23-vuotiaissa kymmenen peliä.
Brickleberry

Brickleberry on yhdysvaltalainen aikuisille tarkoitettu animoitu sitcom, jonka Waco O'Guin ja Roger Black ovat luonneet Comedy Centralin kaapelitelevisiokanavalle. 
Sarjaa on esitetty kolmen tuotantokauden verran.
José Daniel Gemy

José Daniel Gemy Vargas (s. 11. syyskuuta 1992) on bolivialainen shakinpelaaja, jolla on kansainvälisen mestarin arvonimi. Gemyn vahvuusluku on 2367, jolla hän on Bolivian toiseksi vahvin pelaaja ja maailmanlistan sijalla 2615.
Gemy on voittanut Bolivian mestaruuden kuudesti vuosina 2012, 2013, 2015–2017 ja 2020. Hän on pelannut shakkiolympialaisissa Bolivian ykköslaudalla vuosina 2010, 2016, 2018 ja 2022, kakkoslaudalla vuosina 2012 ja 2014 sekä neloslaudalla vuonna 2008.
Phosphoros

Phosphoros oli vuosina 1810–1813 Uppsalassa ilmestynyt kirjallinen aikakauslehti, jota julkaisivat Per Atterbom ja Vilhelm Fredrik Palmblad. Lehti edusti romantiikkaa, ja sen taustalla oli "Auroraförbundet"-kirjallisuusseura. Fosforisteina tunnetut kirjallisuuden uudistajat ryhmittyivät lehden ympärille. Lehden nimi tulee kreikasta ja tarkoittaa valontuojaa.
Historia.
"Phosphoroksen" ensimmäinen vihko ilmestyi elokuussa 1810. Erityisesti Per Atterbom kirjoitti lehteen aktiivisesti. Hän pyrki toteuttamaan romanttista ohjelmaa elvyttämällä vanhoja pohjoismaisia myyttejä. Hänen ohellaan runoilija Per Elgström oli merkittävimpiä kirjoittajia. Lorenzo Hammarsköld julkaisi lehdessä filosofisia kirjoitelmia Friedrich von Schellingin hengessä.
"Phosphoros" haastoi vanhemman sukupolven kirjallisen maun ja tyyli-ihanteet. Ruotsin kirjallisuuden vanhan koulun edustajien keskuudessa tehtiinkin pilaa lehdestä. Kun lehti lakkautettiin vuonna 1813, "Swensk Literatur-Tidning" nousi Uppsalan romantikkojen uudeksi pää-äänenkannattajaksi.
Vaikutus Suomessa.
Keisarillisen Turun Akatemian piirissä oli 1810-luvulla vilkasta yhteydenpitoa Uppsalaan, ja vaikutteet kulkivat molempiin suuntiin. "Phosphoros" vaikuttikin osaltaan Turun romantiikkaan. Suomessa ensimmäinen julkinen viittaus lehteen oli Johan Gabriel Linsénin väitöksessä vuonna 1811. "Phosphoros" koettiin muodikkaaksi, minkä vuoksi sitä päätyi useiden muidenkin kuin Turun romantikkojen ydinryhmään kuuluvien ylioppilaiden käsiin.
Kookosvesi

Kookosvesi on kookospähkinän siemenvalkuaisen sisältämä neste, jota käytetään myös juomaksi. Kookosvesi kerätään tavallisesti kookospähkinän ollessa vielä nuori ja vihreä, koska nuoressa kookospähkinässä kookosvettä on enemmän ja sen maku saattaa olla parempi. Eniten kookosvettä on noin 7–9 kuukauden ikäisissä kookospähkinöissä. Kookosvesi on eri asia kuin kookosmaito tai -kerma, joiden valmistukseen käytetään myös kookoksen maltoa eli sen valkoista sisäosaa. Kookospähkinöitä viljellään trooppisissa ja subtrooppisissa maissa.
Ravintosisältö.
Kookosveden kemiallinen koostumus vaihtelee pähkinän iän, mullan koostumuksen ja kookospalmun elinympäristön mukaan. Yleisesti ottaen 94–95 prosenttia siitä on vettä ja loput ravintoaineita: kookosvesi sisältää erityisen paljon kaliumia ja natriumia. Pienemmässä määrin siinä on magnesiumia, kalsiumia ja fosforia. Yhdessä desilitrassa makeuttamatonta kookosvettä on noin 17 kaloria. 
Kookosvedellä on myös hapettumista estäviä ominaisuuksia, ja se saattaa madaltaa verenpainetta. Kookosvesi saattaa paljon kulutettuna nostaa liiallisesti veren kaliumtasoa, mikä voi johtaa munuaisongelmiin ja sydämen epäsäännölliseen sykkeeseen.
Käyttö.
Kookosvesi maistuu hieman makealta ja kookokselta. Aasialainen keittiö hyödyntää sitä esimerkiksi pataruoissa. Kookosvettä on lääketieteessä käytetty suun kautta ja suonensisäisesti ruoansulatuksesta johtuvan nestehukan hoitoon. Toisaalta se ei välttämättä ole nestehukan hoitoon muita juomia parempi vaihtoehto. Aasiassa kookosvedellä on myös uskonnollisia merkityksiä.
Markkinointi.
Kookosvesi on ollut perinteisesti suosittu tuote trooppisissa maissa. 2000-luvulla kookosveden markkinat alkoivat kasvaa. 2010-luvulla sen kysyntä kasvoi huomattavasti maailmanlaajuisesti, ja sitä alettiin markkinoida aktiivisten ihmisten juomana ja superruokana. Kookosvedessä on elektrolyyttejä ja on jonkin verran näyttöä siitä, että se olisi verrattavissa urheilujuomiin.
Kaupassa myytäviä kookosvesijuomia voidaan tehdä myös tiivisteestä, ja kookosveden maku voi vaihdella kasvupaikan mukaan. Kaupassa myytäviin kookosvesiin saatetaan lisätä sokeria, makuaineita tai hedelmämehua. Kookosvettä syntyy paljon myös kookosmaidon ja kookoskerman valmistuksen sivutuotteena, ja kaupallisten kookosvesijuomien sisältämä kookosvesi saattaa olla peräisin monesta eri lähteestä.
Cecilia Bolocco

Cecilia Carolina Bolocco Fonck (s. 19. toukokuuta 1965 Santiago, Chile) on chileläinen näyttelijä, televisiojuontaja ja kauneuskuningatar, joka oli Miss Chile 1987 ja Miss Universum 1987.
Zola Amaro

Zola Amaro (26. tammikuuta 1891 – 14. toukokuuta 1944) oli brasilialainen oopperalaulaja, äänialaltaan sopraano.
Amaro tulkitsi rooleja muiden muassa oopperoissa "Aida", "Kohtalon voima", "Norma", "La Gioconda", "Il Guarany", "Tosca" ja "Cavalleria rusticana". Hän esiintyi Rio de Janeiron kunnallisteatterissa, Teatro Solísissa, Teatro Costanzissa, Teatro Coliseossa, Teatro Verdissä (Firenze) ja La Scalassa. Amaro teki vaikutuksen Enrico Carusoon. Tenoreihin, joiden kanssa hän esiintyi, kuului Giulio Crimi.
Idän ja lännen lapset

Idän ja lännen lapset ("Der Palast") on saksalainen televisiosarja, joka sijoittuu vuoteen 1989 kun Itä- ja Länsi-Saksa eivät olleet vielä yhdistyneet, ja Berliinissä oli muuri, joka jakoi kaupungin kahtia. Svenja Jung esittää sarjassa kaksoisroolin kaksosina.
Marlene ja Christine ovat identtiset kaksoset, jotka ovat kasvaneet erillään toisistaan; Christine itäpuolella ja Marlene lännessä. Kun Marlene on liikematkalla itäpuolella, hän näkee sattumalta itsensä näköisen naisen tanssijana Friedrichstadt-Palastissa, revyy-teatterissa joka oli ja on Euroopan suurin. He eivät tienneet toistaan 27 vuoteen, ja päätyvät lopuksi vaihtamaan osia keskenään, ja toinen jää itään kun toinen matkustaa länteen.
Burtonport

Burtonport () on kalastajakylä Donegalin kreivikunnassa Irlannin tasavallassa. Siellä on arvioitu olevan 1100 asukasta. Kylän nimi on saatu entisen ajan maanomistajan mukaan, jonka nimi oli Burton Conyngham ja joka rakensi taloja läheiselle Rutlandin saarelle. Kylän lähellä on myös toinen saari, Arranmore.
Rutlandin saari

Rutlandin saari (, tai "Inishmacadurn") on saari Irlannin tasavallassa. Saari sijaitsee Atlantin valtameressä Burtonportin kalastajakylän edustalla. Hallinnollisesti se kuuluu Donegalin kreivikuntaan. Nykyisin siellä ei ole vakituista asutusta, loma-asuntoja sen sijaan on, kesäisin noin 13 asukasta. Siellä oli enimmillään 125 asukasta vuonna 1841, mutta vuonna 1979 asukasluku putosi nollaan. Eläimiä siellä on runsaasti, mm. kettuja.
Irlantilainen kapinallinen James Napper Tandy päätyi saarelle vuonna 1798, mutta asukkaat eivät kiinnostuneet hänen ehdotuksistaan, joten hän suuntasi Norjaan.
Samoihin aikoihin saarella vaikutti maanomistaja William Burton Conyngham, joka rakensi sinne taloja ja kalastusaseman.
Raphael de Oliveira

Raphael Raymundo de Oliveira (s. 5. helmikuuta 1979 São José do Rio Preto, São Paulo) on brasilialainen pikajuoksija, joka erikoistui 100 metrille.
Oliveira saavutti 4 × 100 metrin viestissä MM-pronssia Sevillassa 1999 sekä Pan-Amerikan kisojen kultaa Winnipegissä 1999. Hän edusti Brasiliaa Sydneyn kesäolympialaisissa 2000 karsiutuen 100 metrillä ensimmäisellä kierroksella.
Oliveira voitti Etelä-Amerikan-mestaruuden 100 metrillä vuonna 2001 sekä 4 × 100 metrin viestissä vuosina 1999 ja 2001. Brasilian mestaruuden hän voitti 100 metrillä vuonna 2001.
Henkilökohtaiset ennätykset.
Lähde:
Jimmy Pino

Jimmy José Pino Zarza (s. 12. elokuuta 1978 Cartagena) on kolumbialainen pikajuoksija. Hän edusti maataan Sydneyn kesäolympialaisissa 2000 karsiutuen 200 metrillä ensimmäisellä kierroksella. Pino voitti 100 metrillä Kolumbian mestaruuden vuosina 1999 ja 2003.
Henkilökohtaiset ennätykset.
Lähde:
Soitellaan!

Soitellaan! on Anita Hirvosen single vuodelta 1969. Kappaleen sävelsi Toivo Kärki ja sanoitti Juha Vainio. B-puolena on "Milloin?", jonka sävelsi Jaakko Borg salanimellä V. Salanov ja sanoitti Juha Vainio.
"Soitellaan!" on viimeinen Anita Hirvosen varhaistuotannon singlejulkaisuista. Sitä seurasi muutaman vuoden levytystauko ennen hänen debyyttialbumiaan "Tänään" (1976).
HK Zemgale/LLU

HK Zemgale/LLU on latvialainen jääkiekkoseura, joka on perustettu vuonna 2002. Seura pelasi kaudella 2022–2023 Latvian pääsarjassa sekä Suomen toiseksi korkeimmalla sarjatasolla Mestiksessä. Zemgale ei saanut Mestis-lisenssiä kaudelle 2023-2024. Seuran kotikaupunki on Jelgava. Zemgale voitti Latvian pääsarjassa mestaruuden kaudella 2021–2022. Seuran kotihallin Jelgavas ledus hallen kapasiteetti on 1 500 katsojaa.
HK Zemgale/LLU sijoittui Mestis-debyyttikaudellaan sijalle 12. Joukkue voitti myös Latvian pääsarjan mestaruuden samalla kaudella.
Aurinkotuuli (kappale)

Aurinkotuuli on iskelmätaiteilija Anita Hirvosen singlenä julkaistu kappale vuodelta 1989. Sen sävelsi Kari Litmanen ja sanoitti Anita Hirvonen. Singlen b-puoli "Olet aina mielessäin" on Hirvosen sanoittama suomenkielinen versio balladista "Always on My Mind".
"Aurinkotuuli" julkaistiin myös studioalbumilla "Anita Hirvonen" (1990).
Karoliina Jarenko

Karoliina Jarenko (s. 1978) on tietokirjailija ja organisaatiokonsultti. Koulutukseltaan Jarenko on valtiotieteiden maisteri.
Jarenko on yksi Filosofian Akatemia -valmennusyrityksen perustajajäsenistä ja toimi sen toimitusjohtajana vuosina 2013–2019. Nykyisin hän työskentelee Learning Advantage -perheyrityksessä. Hän on työskennellyt myös yhdyskuntasuunnittelun tutkijana ja floristina. 
Jarenko tekee väitöskirjaa itseorganisoitumisesta yhdyskuntasuunnittelun kontekstissa. Jarenko on tutkija-konsultti Leenamaija Otalan tytär.
Vielä ja vielä

Vielä ja vielä on Jukka Vuolteen säveltämä ja sanoittama suomalainen foxtrot vuodelta 1993. Kappaleen levytti Anita Hirvonen. Se julkaistiin digitaalisena CD-singlenä, jonka toisena kappaleena on Kassu Halosen, Kisu Jernströmin ja Vexi Salmen teos "Poimi minut nyt". Molemmat kappaleet julkaistiin myös Hirvosen studioalbumilla "Maitolavan prinsessa".
"Vielä ja vielä" alkaa 21-sekuntisella introlla. Säkeistö etenee sillan kautta kertosäkeeseen, jota seuraa intron toistava välisoitto. Toisen säkeistön jälkeen toistetaan kertosäettä, kappaleen loppuhäivytys kestää yli 10 sekuntia. Kappaleen kertojaminä muistelee aiemmin kokemaansa romanttista rakkauttaan ja toivoo sen toistuvan.
Helsingin pitäjän seurakunta

Helsingin pitäjän seurakunta oli katoliselta ajalta, 1300-luvun lopulta vuoteen 1956 asti toiminut kristillinen seurakunta Helsingin pitäjän eli nykyisen Vantaan alueella. Helsingin pitäjän seurakunta oli emäseurakunta, josta ovat jakautuneet pääosin kaikki nykyiset Helsingin ja Vantaan seurakunnat. Suurpitäjänä alue ulottui sisämaahan aina Hämeen rajoille saakka.
Helsingin seurakunta on syntynyt viimeistään 1300-luvun jälkipuolella, mutta mahdollisesti jo aikaisemmin. Pyhän Laurin kirkon vanhimmat osat ovat 1400-luvun puolivälistä. Seurakunta oli vuodesta 1652 Helsingin kaupungin anneksi, jossa oli pitäjänapulainen ja vuodesta 1795 kappalainen. Vuonna 1851 seurakunta määrättiin yliopiston prebendaksi ja vuonna 1864 siitä tuli oma kirkkoherrakunta, joka sai oman kirkkoherransa vuonna 1867. Suurin osa seurakunnan arkistosta hävitettiin isonvihan aikana.
Seurakunnan jakautuminen.
Vuonna 1653 Helsingin pitäjän seurakunnasta erotettiin Tuusulan seurakunta. 1900-luvun alkupuolella Helsingin pitäjän seurakunnasta erosivat:
Kaikki nämä toimivat alueilla, jotka 1920-luvulla erotettiin myös Helsingin maalaiskunnasta itsenäisiksi kunniksi mutta jotka vuoden 1946 alueliitoksessa liitettiin Helsingin kaupunkiin.
Vuonna 1953 Helsingin pitäjän seurakunta jaettiin kahteen suomen- ja kahteen ruotsinkieliseen seurakuntaan, joista ovat myöhemmin erotettu vielä useita seurakuntia:
Myös näistä Malmin suomalainen ja ruotsalainen sekä niistä myöhemmin erotetut seurakunnat toimivat Helsinkiin vuonna 1946 liitetyillä alueilla.
Papisto.
Seuraavat henkilöt ovat toimineet Helsingin pitäjän kirkkoherroina:
Yhteiset Helsingin kaupungin kanssa
Helsingin pitäjän seurakunta
Ege Zulu

Ege Zulu (oikealta nimeltään Eugene Mokulu) (s. 23. joulukuuta 1999 Helsinki) on kongolaistaustainen suomalainen rap-artisti, laulaja ja lauluntekijä. Hän teki läpimurron vuonna 2021 ilmestyneellä Swengari-albumillaan. Ege Zulun Oi maamme Helsinki -albumi ilmestyi syksyllä 2022.
Elämä ja ura.
Ege Zulu on kotoisin Itä-Helsingistä. Hän varttui Roihuvuoressa kuusilapsisen perheen kuopuksena. Ege Zulun vanhemmat ovat kotoisin Kongosta. Hänen isänsä on pastori Helsingin Saalem-seurakunnassa.
Ege Zulu on nimennyt Asan esikuvakseen. Rap-musiikin tekemisestä hän innostui, kun Asa vieraili hänen koulussaan, Porolahden ala-asteella.
Levytysuran Ege Zulu aloitti vuonna 2018. Hänellä on levytyssopimus PME Recordsin kanssa. Tunnetuimpia kappaleita ovat Fantasiaa, Valmiina futaa sekä Melankolia.
Elokuussa 2022 Ege Zulu organisoi Itä-Helsingissä järjestetyn Nähää kentäl -ystävyysjalkapalloturnauksen, jossa pelattiin vuoden 2022 parhaan huudin tittelistä. Turnauksen voitti Myyrmäen joukkue.
Erkki Sihvola

Erik (Erkki) Sihvola (17. heinäkuuta 1885 Sippola – 20. helmikuuta 1956) oli suomalainen Maataloushallituksen virkamies, joka sai maanviljelysneuvoksen arvonimen vuonna 1953.
Sihvolan vanhemmat olivat maanviljelijä, taloustirehtööri Esa Sihvola (aiemmin Tapola) ja maanviljelijän tytär Maria Pilli-Sihvola ja puoliso 1913 pankkivirkailija Elisabet (Elli) Miettinen. Sihvola kirjoitti ylioppilaaksi Haminan suomalaisesta yhteiskoulusta vuonna 1906 ja valmistui agronomiksi vuonna 1911. Hän toimi sitten sihteerinä, kantakirjanpitäjänä ja konsulenttina Itä-Karjalan, Etelä-Karjalan, Läntisen Viipurin läänin, Oulun piirin, Pohjois-Karjalan ja Hämeen hevosjalostusliitoissa. Hänet valittiin Hevosjalostusliittojen valtuuskunnan varapuheenjohtajaksi 1922–1925 ja puheenjohtajaksi 1926–1929. 
Sihvola oli hetken valtion vt. hevoshoidonneuvojana vuonna 1917, ja seuraavana vuonna hänet nimitettiin Hämeen piirin kantakirjakonsulentiksi, ja hän hoiti tilapäisesti muidenkin piirien kantakirjakonsulentin toimia. 1926–1928 hän toimi maatalousasiamiehenä Baltian maissa, Puolassa ja Venäjällä. Sihvola siirtyi valtion hevoshoidon tarkastajaksi Maataloushallitukseen vuonna 1928, jossa hän työskenteli hevosjalostuksen kehittämiseksi ja oli perustamassa valtion hevossiittolaa. Hän toimi Hevostalous-lehden puheenjohtajana ja päätoimittajana, ja kuului Maatalousseurojen Keskusliiton valtuuskuntaan ja valtion komiteoihin.
Pedro Grajales

Pedro Antonio Grajales Escobar (s. 14. kesäkuuta 1940 Cali) on kolumbialainen pikajuoksija.
Grajales edusti Kolumbiaa Tokion kesäolympialaisissa 1964 ja Méxicon kesäolympialaisissa 1968, molemmissa 200 metrin ja 400 metrin matkoilla. Hän saavutti 4 × 100 metrin viestissä Pan-Amerikan kisojen pronssia Winnipegissä 1967 sekä Keski-Amerikan ja Karibian kisojen hopeaa Panamassa 1970.
Henkilökohtaiset ennätykset.
Lähde:
Helsingin kaupungin ruotsalais-suomalainen seurakunta

Helsingin kaupungin ruotsalais-suomalainen seurakunta () eli Helsingin kaupunkiseurakunta oli Helsingin kaupungissa vuosina 1550–1906 toiminut jakamaton evankelis-luterilainen seurakunta. Seurakunnan ensimmäinen kirkkoherra Sigfridus mainitaan vuonna 1557 ja ensimmäinen kappalainen Simon Petri vuonna 1593.
Seurakunnan jakaminen.
Helsingin kaupungin evankelis-luterilainen seurakunta toimi aluksi jakamattomana ruotsalais-suomalaisena seurakuntana, kunnes senaatti päätti 17.10.1905 jakaa seurakunnan kolmeen alueeseen, joilla kaikilla olisi erilliset suomalainen ja ruotsalainen seurakunta. Tämä päätös pantiin toimeen vuonna 1906, jolloin toimintansa aloitti seuraavat seurakunnat:
Helsingin kaupunkiseurakunnan jakaminen mainittiin ensimmäisen kerran senaatin käskykirjeessä jo vuonna 1852. Esitetyt ehdotuksen seurakunnan jakamiseksi kahdeksi itsenäiseksi kirkkoherrakunnaksi, ruotsalaiseen ja suomalaiseen seurakuntaan, kuitenkin kumottiin senaatin päätöksillä vuosina 1867, 1876 ja 1891. Vaikka jako pantiin toimeen vuonna 1906, Helsingin eteläisen suomalaisen seurakunnan kirkkoherra, rovasti Karl August Hildén ilmoitti kirjeessään tuomiokapitulille vasta tammikuussa 1911, että Helsingin vanhan suomalais-ruotsalaisen seurakunnan jako kuudeksi eri seurakunnaksi oli saatu päätökseen.
Papisto.
Seuraavat henkilöt ovat toimineet Helsingin kirkkoherroina:
Yhteistet Helsingin pitäjän kanssa
Helsingin kaupunkiseurakunta
Paula Erkkilä

Paula Annukka Erkkilä (os. Salonen s. 23. maaliskuuta 1976) on Pohjanmaan kauppakamarin toimitusjohtaja vuodesta 2021 alkaen.
Elämä ja ura.
Erkkilä on syntynyt Keski-Suomessa, Suolahdessa (nyk. Äänekoski). Myöhemmän lapsuutensa ja nuoruutensa hän vietti Kuopiossa (1986-1996). 
Hän on valmistunut ylioppilaaksi Kuopion Yhteiskoulun lukiosta 1995, Oulun yliopistosta filosofian maisteriksi vuonna 2000 (pääaine maantiede) ja Vaasan yliopistosta filosofian tohtoriksi vuonna 2012 (pääaine johtaminen ja organisaatiot). Hänen väitöskirjansa "Hetki lyö. Dialogi ja sen syntyminen johtoryhmien kokoustyöskentelyssä" pureutui siihen, kuinka johtoryhmissä päästään dialogiin. Väitöskirjassa löydettiin erityiset avainhetket, joiden kautta syntyneessä dialogissa johtoryhmät luovat yhteistä ymmärrystä ja uutta tietoa. 
Lisäksi Erkkilällä on Opetushallinnon tutkinto, kansainvälinen iMBA-tutkinto Vaasan yliopistosta sekä HHJ- ja HHJ PJ-diplomit.
Hän on työskennellyt aiemmin mm. Ylä-Savon instituutissa/Aluekehityssäätiössä tutkijana, Oulun yliopistossa opettajana, Keski-Pohjanmaan kulttuuriliitossa projektipäällikkönä, Oy Coop Consult Ab:ssä projektisihteerinä, Kokkolan kaupungilla suunnittelijana, Centria-ammattikorkeakoulussa viestintäsuunnittelija, projektipäällikkönä ja viestintäpäällikkönä. Vuodesta 2016 alkaen hän on työskennellyt Pohjanmaan kauppakamarissa ensin johtajana ja 1.10.2021 alkaen toimitusjohtajana. 
Erkkilällä on aktiivinen yhteiskunnallinen keskustelija ja toimii kolumnistina useissa medioissa.
Langya henipavirus

Langya henipavirus (LayV), on henipavirus, joka on lähtöisin Kiinasta. Viruksen luontaisia isäntiä ovat suurella todennäköisyydellä päästäiset, mutta sitä on löydetty myös paikallisista koirista ja vuohista, joista se myös saattaa tarttua ihmiseen. Langya henipavirus havaittiin ensimmäisen kerran Shandongin ja Henanin maakunnissa vuoden 2018 lopulla.
Viruksen genomi on kartoitettu kokonaisuudessaan. Se on negatiivisäikeinen RNA, jonka pituus on 18 402 emästä ja joka koodaa kuutta viruksen rakenneproteiinia. Fylogeneettisen analyysin mukaan Langya-virus on hyvin lähestä sukua niin ikään Kiinasta löydetylle Mojiang henipavirukselle. Samaan sukuhaaraan kuuluvat myös Etelä-Koreasta löydetyt Daeryong- ja Gamak henipavirukset.
Kesään 2022 mennessä varmuudella Langya-viruksen aiheuttamia sairastumisia on tavattu 35 tapausta. Muutamat tapauksista ovat samoissa perheissä, mutta näyttöä viruksen tarttumisesta ihmisestä toiseen ei ole. Luultavasti perheessä on ollut yhteinen tartuntalähde. Langya-virusinfektion oireita ovat kuume, yskä, väsymys, lihaskivut, päänsärky ja oksentelu. Lisäksi infektioon liittyy verihiutaleiden ja veren neutrofiilien määrän laskua sekä maksan ja munuaisten toimintahäiriöitä. Toistaiseksi yhtään viruksen aiheuttamaa kuolemantapausta ei ole tiedossa.
Aatos Tavaila

Aatos Tavaila (vuoteen 1926 Nordenstreng; 20. lokakuuta 1901 Saarijärvi – 6. toukokuuta 1991) oli suomalainen järjestöjohtaja, joka sai maanviljelysneuvoksen arvonimen vuonna 1953.
Tavailan vanhemmat olivat agronomi Arvid Nordenstreng ja Alma Ingeborg Koskelin ja puoliso vuodesta 1931 maatalous- ja metsätieteiden kandidaatti Saima Elina Lagus. Tavaila kirjoitti ylioppilaaksi Helsingin Maanviljelyslyseosta ja valmistui maatalous- ja metsätieteiden kandidaatiksi vuonna 1927. 1920-luvun hän oli Hämäläis-Osakunnan kuraattorina ja Helsingin yliopiston ylioppilaskunnan hallituksen jäsenenä. Tavaila kuului Akateemiseen Karjala-Seuraan ja oli aatemaailmaltaan aitosuomalainen. Vuonna 1929 hän siirtyi vastaperustetun Maatalouskerholiiton (myöhemmän Suomen 4H-liiton) toiminnanjohtajaksi ja oli koko työuransa samassa tehtävässä vuoteen 1968. Tavailan aikana kerholaisten jäsenmäärä oli 1940-luvulla lähes satatuhatta, ja hän oli perustamassa Paimioon kerhoneuvojaopistoa. 
Tavaila osallistui talvi- ja jatkosotaan autokomppanian päällikkönä. Hän hoiti lukuisia luottamustehtäviä, muun muassa Agronomien yhdistyksessä, Suomen Luonnonsuojeluyhdistyksessä ja Helsingin kirkkovaltuustossa.
Johanneksen seurakunta (1906–1999)

Johanneksen seurakunta (vuoteen 1956 Helsingin eteläinen suomalainen seurakunta) oli vuosina 1906–1999 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Johanneksenkirkkoa sekä kaupunkilähetyksen Betania-rukoushuonetta.
Seurakunta perusti Suomenlinnaan Suomen ainoan sotilaskirkon vuonna 1929, joka palautui seurakunnalle vuonna 1960. Vuonna 1935 valmistui Mikael Agricolan kirkko. Rippikoulun kävijät perustivat vuonna 1913 Nuorten toveruusliikkeen ja vuodesta 1930 lähtien seurakunnassa toimi erityinen nuorisopappi. Vuonna 1956 seurakunta muutti nimensä Johanneksen seurakunnaksi ja vuonna 1968 tästä erosi Agricolan seurakunta. Molemmat seurakunnat liitettiin vuonna 1999 tuomiokirkkoseurakuntaan.
Papisto.
Seuraavat henkilöt ovat toimineet Helsingin eteläisen suomalaisen seurakunnan ja Johanneksen seurakunnan kirkkoherroina:
Helsingin eteläinen ruotsalainen seurakunta

Helsingin eteläinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 5. komministeri siirtyi eteläiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Johanneksenkirkkoa sekä kaupunkilähetyksen Betania-rukoushuonetta.
Papisto.
Seuraavat henkilöt ovat toimineet Helsingin eteläisen ruotsalaisen seurakunnan kirkkoherroina:
Vanhankirkon seurakunta

 
Vanhankirkon seurakunta (vuosina 1906–1942 Helsingin pohjoinen suomalainen seurakunta ja 1942–1955 Keski-Helsingin seurakunta ) oli vuosina 1906–1999 toiminut Suomen evankelis-luterilaisen kirkon seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 2. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan ruotsalaisen seurakunnan kanssa Suurkirkkoa ja Vanhaa kirkkoa. Vuonna 1939 Huopalahden seurakunta liitettiin Helsinkiin ja vuonna 1942 seurakunta jakaantui kahtia Keski-Helsingin ja Töölön seurakuntiin.
Papisto.
Seuraavat henkilöt ovat toimineet Helsingin pohjoisen suomalaisen seurakunnan kirkkoherroina:
Keski-Helsingin seurakunta
Vanhankirkon seurakunta
Padasjoen kirkonkylä

Padasjoen kirkonkylä on Padasjoen kunnan keskustaajama Päijät-Hämeen maakunnan länsiosassa, linnuntietä noin 46 kilometriä maakuntakeskus Lahdesta luoteeseen. Padasjoen kirkonkylä sijaitsee Päijänteen lounaisrannalla, Päijänteen länsipuolella sijaitsevasta Kirkkolammelta laskevan, nykyisin Kirkkojokena tunnetun joen ympäristössä.
Tilastokeskuksen taajama-aluerajauksen mukaan vuoden 2020 lopussa Padasjoen kirkonkylän pinta-ala oli 5,69 neliökilometriä ja väkiluku 1 436. Tilastollinen taajamarajaus voi poiketa virallisesta kunnanosien rajauksesta. 
Kiinteän asutuksen arvioidaan saapuneen nykyisen Padasjoen kunnan Päijänteen rannan läheisiin osiin rautakauden lopulla, arviolta vuoden 700 tietämillä Hauholta. Padasjoen seurakunta oli aluksi osa Hollolan seurakuntaa, sittemmin kuului Sysmään ja itsenäistyi viimeistään vuonna 1471. Padasjoen hallintopitäjä muodostettiin kuitenkin jo 1400-luvun alussa. 
Padasjoki mainitaan kirjallisissa lähteissä vuosina 1442 ("Padasj[oki]"), 1466 ("Padas Joki Sochn"), 1504 ("Padasjoki sochn") ja 1540 ("Pasiokii Sokn"). 
Padasjoen pitäjän nimitys on muodostunut Kirkkolammista Päijänteeseen laskevan
joen mukaan. Tämän joen nimi oli aiemmin Padasjoki; nykyisin sitä kutsutaan Kirkkojoeksi.
Kirkonkylälläkin oli aikoinaan joen mukaan nimi "Jokioinen" (Jokijoine[n] 1543, Jokios 1547). Tätä ennen, vuoden 1539 maakirjassa sama seutu esiintyi Inkilän nimellä. Sanalle Padas on esitetty useita vaihtoehtoisia selityksiä.
Helsingin pohjoinen ruotsalainen seurakunta

Helsingin pohjoinen ruotsalainen seurakunta () oli vuosina 1906–2009 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 1. komministeri siirtyi pohjoiseen seurakuntaan. Jumalanpalveluksia varten seurakunta käytti yhteisesti vastaavan suomalaisen seurakunnan kanssa Suurkirkkoa ja Vanhaa kirkkoa. Vuonna 1956 seurakunta määrättiin jaettavaksi kahtia ja perustettavaksi Tuomaan seurakunta, joka aloitti toimintansa vuonna 1961. Seurakunta liitettiin vuonna 2009 Johanneksen seurakuntaan.
Papisto.
Seuraavat henkilöt toimivat Helsingin pohjoisen ruotsalaisen seurakunnan kirkkoherroina:
Sörnäisten ruotsalainen seurakunta

Sörnäisten ruotsalainen seurakunta () oli vuosina 1906–1980 toiminut seurakunta, joka muodostettiin Helsingin kaupungin seurakunnasta vuonna 1905 senaatin päätöksellä. Jakoa toimeenpantaessa seurakunnan 3. komministeri siirtyi pohjoiseen seurakuntaan. Jumalanpalveluksia varten seurakunta käytti Kallion kirkkoa, kaupunkilähetyksen rukoushuonetta Harjussa sekä SLEY:n Pyhän Sydämen kappelia. Vuonna 1961 osa seurakuntalaisista siirtyi juuri perustettuun Markuksen seurakuntaan.
Papisto.
Seuraavat henkilöt toimivat Sörnäisten ruotsalaisen seurakunnan kirkkoherroina:
Johanneksen seurakunta

Johanneksen seurakunta voi tarkoittaa seuraavia:
Nimi voi viitata myös seuraaviin:
Capitán Bado

Capitán Bado on pikkukaupunki Paraguayn Brasilian vastaisella rajalla. Sen asukasluku oli 18 851 vuonna 2022.
Maantiede.
Capitán Bado sijaitsee Paraguayn Amambayn departementissa maan Brasilian vastaisella rajalla. Rajan toisella puolella Brasiliassa sijaitsee Coronel Sapucaia.
Historia.
Capitán Badon perustetti Juan Isnardi vuonna 1902. Alkujaan paikka tunnettiin tosin nimellä Ñu Verá. Nykyinen nimensä se sai 25. heinäkuuta 1914 ja nimi juontuu kolmoisliiton sotaan, jota Paraguay kävi Argentiinaa, Brasiliaa ja Uruguayta vastaan vuosina 1864–1870. Kapteeni José Matias Bado oli yksi sodan paraguaylaisista sankareista. Kuitenkin etenkin 1990-luvulta lähtien paikkakunta on tullut erityisen tunnetuksi huumekauppaan liittyvästä väkivallasta. Paraguaylaiset ja brasilialaiset jengit ovat ottaneet yhteen hallitakseen paikallista kauppaa marihuanalla.
Väestö.
Paraguayn vuoden 2022 väestönlaskennan mukaan Capitán Badon asukasluku oli 18 851. Vuonna 2012 vastaava lukema oli 18 429 ja 2000 16 665.
Espoon seurakunta

Espoon seurakunta oli Espoon pitäjän kristillinen emäseurakunta vuosina 1451–1950. Espoon seurakunta perustettiin ilmeisesti jo 1300-luvulla Kirkkonummen kappeliseurakunnaksi ja se asetettiin emäseurakunnaksi vuonna 1451. Vuonna 1950 Espoon seurakunta jaettiin kielellisellä perusteella suomalaiseen ja ruotsalaiseen seurakuntaan.
Lokakuussa 1921 kansalaiskokuksessa ehdotetiin Leppävaaran irroittamista omaksi seurakunnaksi, mutta hanke raukesi Huopalahden itsenäistymisen myötä. Vuonna 1929 Kauniaisten, Kilon ja Leppävaaran asukkaat yrittivät muodostaa alueelle sekä suomen- että ruotsinkielisen seurakunnan, mutta hanke ei toteutunut.
Espoon suomenkielisestä seurakunnasta erotettiin vuonna 1960 Tapiolan seurakunta, ja sen jäljelle jäänyt osa jaettiin vuonna 1964 Kanta-Espoon, Etelä-Espoon ja Leppävaaran seurakuntiin. Myöhemmin Etelä-Espoon seurakunta on vielä jaettu Olarin ja Espoonlahden seurakuntiin. Myös Kauniainen kuului Espoon seurakuntiin vuoteen 1978 saakka, jolloin Kauniaisten suomalainen ja ruotsalainen seurakunta itsenäistyivät.
Papisto.
Seuraavat henkilöt ovat toimineet Espoon seurakunnan kirkkoherroina:
Raspberry Pi (yhtiö)

Raspberry Pi Ltd on Yhdistyneessä kuningaskunnassa toimiva yhtiö, jonka omistaa kokonaan Raspberry Pi Foundation. Se vastaa kehitys- ja kauppatoiminnasta, kun säätiö itse hoitaa hyväntekeväisyystyötä.
The Falling Man

The Falling Man () on valokuva, jonka Associated Pressin kuvaaja Richard Drew otti New Yorkissa syyskuun 11. päivän terroritekojen aikana 11. syyskuuta 2001. Kuvassa näkyy World Trade Centerin kaksoistornien pohjoistornista putoava tuntematon henkilö, oletettavasti mies. Hän oli oletettavasti loukussa pohjoistornin ylemmissä kerroksissa, ja on epäselvää, putosiko hän vahingossa vai hyppäsikö hän tahallaan. Valokuva on otettu tarkalleen klo 9.41. Kuva sai aluksi paljon kritiikkiä, mutta ajan kuluessa siitä tuli kuuluisa ja muistettava.
Mies on tuntematon, mutta on arveltu että hän olisi ollut joko Norberto Hernandez, Windows on the World -ravintolan kondiittori, tai Jonathan Briley, saman ravintolan äänisuunnittelija.
Torneista hyppäsi ja putosi iskun aikana jopa 200 ihmistä, jotka saivat nimen "jumpers" (”hyppääjät”). Hyppääjistä otettiin monta kuvaa, mutta tästä kuvasta on tullut erityisen kuuluisa.
Goulding

Goulding on muun muassa seuraavien henkilöiden sukunimi:
Rosina

Rosina on italiankielinen naisen etunimi. Se on ruusua merkitsevän Rosa-nimen hellittelymuoto. Rosina voi olla myös lyhentymä nimestä "Eufrosina" (), joka pohjautuu nimeen Eufrosyne (kreik. ’iloinen, kirkas’).
Digi- ja väestötietoviraston mukaan Suomessa on huhtikuuhun 2025 mennessä tilastoitu 347 Rosina-nimistä naista.
Nimipäivät.
Vuosina 1705–1706 Rosinalla oli Suomen almanakassa (molempina vuosina) kaksi nimipäivää: 24. maaliskuuta ja 19. heinäkuuta.
Arranmore

Arranmore () on saari Irlannissa Galwayn kreivikunnassa. Se sijaitsee Burtonportin kalastajakylän edustalla Atlantin valtameressä. Saarella voi harrastaa vaellusta ja lintujen tarkkailua sekä käydä iirin kielen kurssilla.
Arranmoressa on yli 600 asukasta. Se sijaitsee viiden kilometrin päässä rannikolta Burtonportista ja kuuluu Donegalin kreivikuntaan. Sinne pääsee Burtonportin satamasta lautalla, joka kulkee joka päivä. Arranmore on toiseksi suurin Irlannin asutuista saarista, ja se on kooltaan 18 neliökilometriä. Siellä on seitsemän järveä, jotka ovat poikkeus eurooppalaisista järvistä, koska kirjolohi lisääntyy siellä luonnollisesti. 
Saaren ystävyyssaari on Yhdysvalloissa Beaver Island. Saari luovutettiin Ulsterin uudisasutuksen aikana 1600-luvulla lordi Conynghamille, joka ei kuitenkaan koskaan käynyt siellä. Hänen aikanaan ihmiset kärsivät nälkää, ja monet pakenivat Yhdysvaltoihin Beaver Islandille, jonne muutti paljon saaren asukkaita myös 1800-luvun puolessavälissä nälänhädän aikana.
Mestis-kausi 2022–2023

Kausi 2022–2023 oli jääkiekon Mestiksen 23. kausi. Sarjassa pelaa edellisen kausien tapaan 14 joukkuetta. Uutena joukkueena mukana oli latvialainen HK Zemgale, joka on Latvian pääsarjan hallitseva mestari ja ensimmäinen ulkomaalainen joukkue Mestiksessä.
Runkosarja.
Runkosarjassa pelattiin 14 joukkueen nelinkertainen sarja eli 52 ottelua. Runkosarjan päätyttyä kymmenen parasta joukkuetta etenivät pudotuspeleihin ja kaksi viimeistä suomalaista joukkuetta joutuivat karsintaan.
Maalivahtien torjuntapörssi.
Maalivahti listataan, jos hän on pelannut vähintään 1/3 joukkueensa otteluista kauden aikana.
Pudotuspelit.
Maalivahtien torjuntapörssi.
Maalivahti listataan, jos hän on pelannut vähintään 1/3 joukkueensa otteluista pudotuspelien aikana.
Vuota

Vuota on eläimen nyljetystä nahasta muodostuva materiaali, joka on käsitelty, mutta jota ei ole vielä leikattu muotoonsa ja ommeltu valmiiksi tuotteeksi. Vuotia saadaan esimerkiksi lampaista, vuohista ja vasikoista, ja niitä on saatettu käsitellä esimerkiksi karvanpoistolla, värjäyksellä tai koristelulla. Vuodasta ei kuitenkaan välttämättä ole poistettu karvoja, ja termi saattaa viitata myös turkiksiin.
Vuota syntyy, kun nyljettyä nahkaa eli raakavuotaa käsitellään eri tavoin: nahka saatetaan esimerkiksi kaapia, kuivattaa, liottaa liuoksissa ja parkita käsittelemällä se eri aineilla. Parkitseminen voidaan tehdä myös kemiallisesti eri kemikaaleja käyttämällä.
Ihmiset ovat tehneet vuodista vaatteita jo paleoliittiselta ajalta lähtien. Vuotia on käytetty pergamentin materiaalina 100-luvulta lähtien, ja niitä käytettiin koodeksien sivujen materiaalina.
Tommi Hynynen

Tommi Juhani Hynynen (20. tammikuuta 1987 – 2. lokakuuta 2020) oli suomalainen valokuvaaja. Hynynen oli itseoppinut valokuvaaja, jonka valokuvaharrastus alkoi 12-vuotiaana.
Ammattimaisen kuvaamisen Hynynen aloitti noin 2005 aluksi kiertämällä motocross-kilpailuissa ja myymällä kuvia lehdille. Tämän hän kuvasi tuotteita urheiluvaatteiden maahantuojan verkkokauppaa varten ja päivitti verkkokaupan sivuja. Hän sai tehtäväkseen yhä enemmän hääkuvauksia, lapsikuvauksia ja vastaavia, ja niitä varten Hynynen perusti oman toiminimen ja ryhtyi yrittäjäksi vuonna 2010. Kesällä 2012 Hynynen kiersi eri kesäfestareita ja kuvasi esiintyjiä City-lehdelle.
Hynynen on ollut still-kuvaajana elokuvissa "95", "Supermarsu," Tove ja "Tuntematon sotilas". Aku Louhiniemen "Tuntemattoman sotilaan" juliste on Hynysen kuvaama. Lisäksi Hynynen on ollut still-kuvaajana muun muassa televisiosarjoissa "Roba" ja "Syke".
Lokakuussa 2017 WSOY julkaisi Jari Olavi Rantalan kirjoittaman "Tuntematon sotilas" -elokuvakirjan, jossa on useita Hynysen ottamia kuvia.
Hynynen menehtyi lokakuussa 2020 sairauskohtaukseen 33 vuoden iässä.
Espanjan ympäriajo 2022

Espanjan ympäriajo 2022 oli järjestyksessään 77. maantiepyöräilyn Espanjan ympäriajo. Se alkoi Utrechtista 19. elokuuta ja päättyi Madridin 11. syyskuuta 2022. Kilpailun kolme ensimmäistä etappia ajettiin Alankomaissa. Kilpailun kokonaispituus oli 3,280.5 kilometriä.
Kokonaiskilpailun voitti belgialainen Remco Evenepoel kahden minuutin ja kahden sekunnin erolla toiseksi tulleeseen espanjalaiseen Enric Masiin. Kolmanneksi tuli espanjalainen Juan Ayuso, neljän minuutin ja 57 sekunnin erolla voittaja Evenepoeliin. Pistekilpailun voitti tanskalainen Mads Pedersen, mäkikirikilpailun ecuadorilainen Richard Carapaz, nuorten kilpailun Remco Evenepoel ja joukkuekilpailun UAE Team Emirates.
Etapit.
Lähde: "procyclingstats.com"
Halo (turvalaite)

Halo on kilpa-autossa kuljettajaa suojaava turvakaari. Halo on otettu käyttöön Formula 1 -autoissa, sekä useissa muissa sarjoissa.
Halon on kestettävä 225 km/h nopeudella tapahtuva pyörän törmäys. Sen on kestettävä 125 kilonewtonin staattinen kuorma rikkoutumatta. Se saa painaa 7 kiloa. Kaari täytyy hankkia FIA:n hyväksymältä toimittajalta. Siihen saa lisätä ilmanohjaimia.
Halo tuli formula-autoihin pakolliseksi vuonna 2018. FIA alkoi tutkia ohjaamon suojauksen parantamista erityisesti kuljettaja Jules Bianchin kuolemaan johtaneen onnettomuuden jälkeen vuonna 2014. Jo 2010-luvun alussa oli testattu täysin katettua ohjaamoa ja turvakaaria. Halon luonnoksia nähtiin ensimmäisen kerran 2015. Ajatus on peräisin Mercedes-Benzin F1-tallilta, mutta sittemmin FIA otti kehitystyön ohjat itselleen. FIA simuloi kaaren vaikutusta, ja totesi, että yhdessäkään aiemmassa onnettomuudessa halosta ei olisi ollut haittaa, ja useimmiten se olisi ollut hyödyksi.
Joidenkin kuljettajien mielestä halo haittaisi näkyvyyttä ajettaessa ylämäkeen, esimerkiksi Span Eau Rouge -mutkassa. Jotkut epäilivät, että halo myös vaikeuttaisi autosta poistumista onnettomuuden jälkeen, mutta FIA:n testien mukaan halo itse asiassa jättäisi autosta poistumiselle entistä enemmän tilaa. 
Halon kehitykseen vaikutti kolme kuolemaan johtanutta onnettomuutta: Henry Surteesin vuonna 2009 (Formula 2), Jules Bianchin vuonna 2014 (Formula 1) ja Justin Wilsonin vuonna 2015 (IndyCar).
Formulakuljettaja Zhou Guanyu luki halon ansioksi sen, että hän säilyi elossa, kun hänen Alfa Romeo -autonsa kääntyi kolarissa ylösalaisin Britannian Grand Prix'ssä 2022. Myös Lewis Hamilton on sanonut Halon pelastaneen hänen henkensä vuoden 2021 Italian Grand Prix'ssä.
Torben Lund

Torben Lund (s. 6. marraskuuta 1950 Vejle) on tanskalainen poliitikko. Hän on istunut kansankäräjillä vuosina 1981–1998, toiminut Tanskan terveysministerinä 1993–1994 ja ollut Euroopan parlamentin jäsen 1999–2004. Hän kuului aiemmin Sosiaalidemokraatteihin, mutta erosi puolueesta vuonna 2007. Koulutukseltaan hän on juristi.
American Diabetes Association

American Diabetes Association (ADA) on yhdysvaltalainen diabetesjärjestö, joka perustettiin vuonna 1940. Järjestö koostuu yli 565 000 vapaaehtoisen ja lähes 16 000 terveydenhuollon ammattilaisen verkostosta; lisäksi järjestöllä on yli 250-henkinen henkilökunta (2022). Järjestön pyrkimyksenä on tukea sekä rahoittaa diabeteksen ennaltaehkäisyä ja hoitoa sekä parantaa diabeetikkojen elämänlaatua.
Ennen American Diabetes Associationin perustamista Yhdysvalloissa toimi viisi tunnettua diabeetikoiden asialle omistautunutta paikallisjärjestöä. Lääkäri Cecil Striker oli valtakunnallisen järjestön ensimmäinen puheenjohtaja ja sitten seitsemän vuoden ajan sihteeri. Hänen lisäkseen valtakunnallisen toiminnan käynnistämisessä mukana olivat muiden muassa lääkärit Herman O. Mosenthal, Joseph H. Barach, Joseph T. Beardwood nuorempi ja E. S. Dillon.
Kvartet 4M

Kvartet 4M, myös 4M oli jugoslavialainen yhtye, joka oli toiminnassa vuosina 1956-1974. Yhtyeen muodostivat Miro Ungar, Ivica "Mali" Krajač, Branko "Medo" Marušić ja Željko "Muki" Ružić. Miro Ungar jätti yhtyeen vuonna 1968 ja hänet korvasi Saša "Medicus" Sablić.
Yhtye voitti jugoslavialaisen Jugovizija-laulukilpailun 1969 kappaleella "Pozdrav svijetu" ja valittiin näin edustamaan Jugoslaviaa saman vuoden Eurovision laulukilpailuun. Kansainvälisessä Eurovision laulukilpailussa yhtye esiintyi nimellä Ivan &amp; 4M ja sijoittui jaetulle 13. sijalle 16. kilpailijan joukosta.
Yhtye pyrki Jugoslavian euroviisuedustajaksi uudelleen vuonna 1975 Opatija Festival -laulukilpailussa kappaleella "Perpetuum mobile", mutta ei tullut valituksi.
Calgary Wranglers

Calgary Wranglers on AHL-liigassa pelaava kanadalainen jääkiekkoseura Calgarysta, Albertasta. Joukkue toimii NHL-Joukkue Calgary Flamesin farmijoukkueena. Joukkue pelaa kotiottelunsa Scotiabank Saddledomella, Calgaryn kaupungissa, Albertassa. 
Joukkue kaudella 2025–2026.
"(Tilanne 3. lokakuuta 2025)"
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Pine Store

Pine Store Ltd. tai kauppanimeltään Pine64 on hongkongilainen laitevalmistaja. Se suunnittelee, valmistaa ja myy yhden piirilevyn tietokoneita, kannettavia teitokoneita, älypuhelimia, älykelloja ja muita elektronisia laitteita, kuten juottimia.
Pine Storen toiminnassa on paljon yhteisölähteisyyttä. Sen laitteiden ympärille on kasaantunut yhteisö, jolta otetaan vastaan ehdotuksia ja usein ennen uusien tuotteiden julkaisemista Pine Store pyytää niistä palautetta. Pine Store myös luottaa hyvin laajasti yhteisön antamaan tukeen ja neuvookin ongelmatilanteissa kysymään sieltä apua. Pine Storen yhteisösivustona toimii Pine64.org.
PinePhone

PinePhone on Pine64:n suunnittelema ja valmistama älypuhelin. 
Puhelin on suunniteltu antamaan käyttäjälle täysi hallinta siinä mielessä, että usein älypuhelimet on laitteistossa ja laiteohjelmistossa "lukittu", tai tarkemmin sanottuna tehty erilaisilla tekniikoilla hyvin hankalaksi sen toiminan muuttamisen valmistajan asettamasta tai tutustua tähän toimintaan. PinePhonessa laitteiston toimintaa on avattu käyttäjien nähtäville ja laiteohjelmiston vaihtaminen sekä siihen tutustuminen on tehty helpoksi. Tästä avoimuudesta johtuen lukuista käyttöjärjestelmät sekä ohjelmistot toimivat PinePhonessa, ja usein siinä ajetaankin Linux-jakeluja.
Lisävarusteet.
PinePhonelle on saatavilla erilaisia lisäosia takakantta vaihtamalla, kuten fyysinen näppäimistö ja sormenjälkilukija.
PineTime

PineTime on Pine64:n suunnittelema ja valmistama älykello. Laitteiston toimintaa on avattu yleisön tietouteen eikä sen laiteohjelmistoa ole "lukittu" teknisesti. Esiasennettuna laitteessa on käytössä InfiTime-ohjelmisto.
Jean-Jacques

Jean-Jacques (oik. Jean-Jacques Bortolaï, s. 17. tammikuuta 1956) on uransa lopettanut ranskalainen laulaja. Jean-Jacques edusti Monacoa Eurovision laulukilpailussa 1969 kappaleella "Maman, Maman""" ja sijoittui kuudenneksi. Laulajanuransa jälkeen Jean-Jacques on toiminut rugbyvalmentajana kotikaupungissaan Toulonissa.
Vaimoni ensimmäinen rakastaja

Vaimoni ensimmäinen rakastaja () on ruotsalainen komediaelokuva vuodelta 2006. Elokuvan on käsikirjoittanut Marianne Willtorp yhdessä elokuvan ohjaajan Hans Åke Gabrielssonin kanssa.
Elokuvan pääosissa esiintyvät Marika Lagercrantz, Mikael Samuelsson, Philip Zandén, Carl Kjellgren ja Cecilia Frode.
Juoni.
40-vuotiaiden Vivin ja Magnuksen avioliitto on muuttunut tylsäksi. Kaikki muuttuu, kun Vivi tapaa nuoruudenrakkautensa Robertin ja Magnus tapaa tuntemattoman tyttärensä, joka on seurausta yhden yön jutusta 21 vuotta aiemmin.
IIHF Women’s Development Cup

IIHF Women’s Development Cup on Kansainvälisen jääkiekkoliiton järjestämä turnaus niiden jäsenmaiden naisten maajoukkueiden kesken, jotka eivät osallistu naisten maailmanmestaruuskilpailuihin.
Turnaus järjestetään ensimmäisen kerran 6.–12. marraskuuta 2022 Kuwaitissa.
Steven Alzate

Steven Alzate (s. 8. syyskuuta 1998 Lontoo, Englanti, Yhdistynyt kuningaskunta) on kolumbialainen jalkapalloilija, pelipaikaltaan keskikenttäpelaaja. Hän edustaa kaudella 2023–2024 Belgian Jupiler Pro Leaguessa pelaavaa Standard Liègea lainalla englantilaisseura Brighton &amp; Hove Albionista.
Alzate pelasi Englannissa Leyton Orientin junioreissa ja nousi kakkosliigassa pelanneeseen edustusjoukkueeseen helmikuussa 2017. Hän siirtyi Brightoniin kesällä 2017 mutta aloitti reservijoukkueessa ja pelasi vuoden 2018 jälkipuoliskon lainasopimuksella kakkosliigaa Swindon Townin joukkueessa. Valioliigaa hän on pelannut Brightonin joukkueessa 19 ottelua kaudella 2019–2020, 15 ottelua kaudella 2020–2021 ja yhdeksän ottelua kaudella 2021–2022. Ainoan valioliigamaalinsa hän on tehnyt helmikuussa 2021, kun hän teki vieraskentällä Liverpoolia vastaan pelatun ottelun ainoan maalin.
Alzate pelasi Kolumbian maajoukkueessa ensimmäiset kaksi otteluaan marraskuussa 2019. Hän on pelannut syyskuun 2022 loppuun mennessä seitsemän A-maaottelua ja niissä kolme kertaa avauskokoonpanossa.
Jeremy Sarmiento

Jeremy Leonel Sarmiento Morante (s. 16. kesäkuuta 2002 Madrid, Espanja) on ecuadorilais-englantilainen jalkapalloilija, pelipaikaltaan keskikenttäpelaaja. Hän edustaa kaudella 2025–2026 Serie A:ssa pelaavaa Cremonesea lainasopimuksella Englannin Valioliigan Brighton &amp; Hove Albionista.
Sarmiento pelasi englantilaisseura Charlton Athleticin ja vuosina 2018–2021 portugalilaisseura Benfican junioreissa. Hän siirtyi Brightoniin heinäkuussa 2021. Hän pelasi kaudella 2021–2022 viisi valioliigaottelua. Toisessa liigaottelussaan joulukuussa 2021 West ham Unitedia vastaan hän pelasi avauskokoonpanossa mutta joutui loukkaantumisen vuoksi vaihtoon jo 13. minuutilla. Hän palasi reisivammansa jälkeen reservijoukkueeseen maaliskuussa ja valioliigajoukkueesen huhtikuussa mutta oli kauden lopulla jälleen poissa uuden reisivamman takia. Kaudella 2022–2023 Sarmiento pelasi yhdeksän valioliigaottelua, joista yhden ottelun avauskokoonpanossa. Maaliskuun lopulla hänen jalkapöydänluuhunsa tuli maaottelussa murtuma ja hän joutui sairauslomalle loppukaudeksi. Kauden 2023–2024 syyspuolella hän edusti Englannin mestaruussarjassa pelaavaa West Bromwich Albionia ja kevätpuolella saman sarjan Ipswichiä. Hän pelasi kummassakin seurassa 20 liigaottelua, mutta oli yhteensä vain 12 kertaa avauskokoonpanossa. Hän teki West Bromwichille kaksi ja Ipswichille kolme maalia. Kaudella 2024–2025 hän pelasi elokuussa yhden valioliigaottelun Brightonissa, kunnes siirtyi loppukaudeksi lainalle Mestaruussarjan Burnleyyn. Hän pelasi Burnleyssä 35 sarjaottelua, joista 11 avauskokoonpanossa, ja teki neljä maalia.
Sarmiento pelasi Englannin nuorisomaajoukkueissa, muun muassa yhden ottelun alle 17-vuotiaiden Euroopan-mestaruuskilpailuissa 2019. Hän pelasi Ecuadorin A-maajoukkueessa ensimmäisen kerran lokakuussa 2021. MM-kilpailuissa 2022 hän tuli vaihdosta kentälle joukkueensa kaikissa kolmessa ottelussa. Ensimmäisen maaottelumaalinsa hän teki ystävyysottelussa Hondurasia vastaan kesäkuussa 2024. Hän oli avauskokoonpanossa Ecuadorin kaikissa neljässä ottelussa Copa Américassa 2024 ja teki maalin avausottelussa Venezuelaa vastaan. Hän on pelannut 12. elokuuta 2025 mennessä 24 A-maaottelua ja niissä 13 kertaa avauskokoonpanossa.
Moisés Caicedo

Moisés Isaac Caicedo Corozo (s. 2. marraskuuta 2001 Santo Domingo) on ecuadorilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Chelseaa.
Caicedo aloitti liigauransa kotimaassaan Independiente del Vallen joukkueessa. Hän siirtyi helmikuussa 2021 englantilaisseura Brightoniin. Syyskauden 2021 hän pelasi lainalla belgialaisseura Beerschotissa. Hän pelasi Belgian liigassa 12 ottelua, joista kymmenen ottelua avauskokoonpanossa, ja teki maalin Genkiä vastaan marraskuussa. Valioliigassa hän pääsi kentälle huhtikuussa 2022 ja pelasi kauden lopulla kahdeksan liigaottelua, jotka kaikki avauskokoonpanossa. Avausottelussaan vieraskentällä Arsenalia vastaan Caicedo syötti Brightonin voittomaalin. Hän teki maalin toukokuussa 4–0-voittoon päättyneessä kotiottelussa Manchester Unitedia vastaan. Kaudella 2022–2023 Caicedo pelasi 37 valioliigaottelua, joissa 34 kertaa avauskokoonpanossa. Kauden ainoan maalinsa hän teki syyskuussa Leicesteriä vastaan.
Caicedo siirtyi elokuussa 2023 Valioliigan Chelseaan englantilaisen jalkapallon kaikkien aikojen kalleimmalla siirtosummalla, 100 miljoonalla punnalla, eli noin 116 miljoonalla eurolla. Summan ilmoitettiin voivan nousta bonusten myötä noin 133 miljoonaan euroon. Caicedo teki Chelsean kanssa kahdeksanvuotisen sopimuksen. Avauskaudellaan hän pelasi Chelseassa 35 valioliigaottelua, kahta vaille kaikki aloituskokoonpanossa. Hän teki yhden ja syötti kolme maalia. Kaudella 2024–2025 hän pelasi Valioliigassa avauskokoonpanossa kaikki 38 ottelua. Hän teki yhden maalin ja antoi neljä maalisyöttöä. Chelsean voittamassa Konferenssiliigassa hän pelasi neljä ottelua ja teki loppuottelussa Real Betisiä vastaan Chelsean neljännen maalin. Seurajoukkueiden MM-kilpailuissa hän oli avauskokoonpanossa viidessä ottelussa mukaan lukien voitokas finaali.
Caicedo pelasi Ecuadorin A-maajoukkueessa ensimmäisen kerran lokakuussa 2020 MM-karsintaottelussa Argentiinaa vastaan. Hän pelasi Copa Américassa 2021 joukkueensa kaikissa viidessä ottelussa ja MM-kilpailuissa 2022 täydet minuutit joukkueensa kaikissa kolmessa ottelussa. Copa Américassa 2024 hän pelasi joukkueensa kaikki neljä ottelua. Hän on pelannut 21. heinäkuuta 2025 mennessä 55 A-maaottelua ja niissä 53 kertaa avauskokoonpanossa. Hän on tehnyt maalin lokakuussa 2020 toisessa maaottelussaan MM-karsinnassa Uruguayta vastaan, marraskuussa 2021 MM-karsintaottelussa Chileä vastaan ja marraskuussa 2022 MM-kilpailujen alkulohko-ottelussa Senegalia vastaan.